**010 05 HRVATSKI SABOR**

**OBRAZLOŽENJE OPĆEG DIJELA IZVJEŠTAJA O IZVRŠENJU FINANCIJSKOG PLANA ZA 2024. GODINU**

**PRIHODI I PRIMICI**

Hrvatski sabor je u 2024. godini ostvario prihode u ukupnom iznosu 25.495.487,16 eura u okviru sljedećih skupina prihoda:

* u okviru skupine prihoda 66 Prihodi od prodaje proizvoda i robe te pruženih usluga, prihodi od donacija te povrati po protestiranim jamstvima što se veže uz izvor financiranja 31 Vlastiti prihodi u iznosu 18.077,25 eura. Sredstva se odnose na prihod od najma poslovnog prostora za zdravstvene usluge te na prihod temeljem ugovora sa Hrvatskim telekomom u vezi korištenja tavanskog prostora za telekomunikacijsku infrastrukturu pri čemu Hrvatski telekom plaća električnu energiju i najam.
* u okviru skupine prihoda 67 Prihodi iz proračuna te izvora financiranja 11 Opći prihodi i primici i izvora financiranja 815 Namjenski primitak - NPOO u ukupnom iznosu 25.477.409,91 eura.

**RASHODI I IZDACI**

Rashodi Hrvatskoga sabora tijekom 2024. godine bili su namijenjeni za ostvarivanje ustavnih, poslovničkih i zakonskih zadaća, pružanje operativne podrške radu zastupnika, provedbu obnove zgrade Hrvatskoga sabora, nastavak modernizacije telekomunikacijskog i informatičkog sustava te podmirenje fiksnih i ugovornih obveza.

Ukupni rashodi u 2024. godini izvršeni su u iznosu 25.478.832,46 eura što je 71,62% ukupno planiranih financijskih sredstava za 2024. godinu. U odnosu na isto razdoblje prethodne godine ukupni rashodi veći su za 26,51%.

**Rashodi poslovanja**

Rashodi poslovanja u 2024. godini izvršeni su u iznosu 23.538.828,61 eura što je 82,58% planiranih financijskih sredstava za 2024. godinu u okviru rashoda poslovanja. U odnosu na isto razdoblje prethodne godine rashodi poslovanja veći su za 19,65%.

U strukturi rashoda poslovanja najveći udio čine rashodi za zaposlene i materijalni rashodi.

***Rashodi za zaposlene***

Rashodi za zaposlene u 2024. godini izvršeni su u iznosu 19.233.002,28 eura što je 97,40% planiranih financijskih sredstava za zaposlene. U odnosu na isto razdoblje prethodne godine, rashodi za zaposlene veći su za 30,50%. Spomenuto povećanje posljedica je povećanja osnovice sukladno Dodatku III. Kolektivnog ugovora za državne službenike i namještenike („Narodne novine“, broj 128/2023), povećanja koeficijenata državnim službenicima sukladno Zakonu o plaćama u državnoj službi i javnim službama („Narodne novine“, broj 155/2023) i Uredbi o nazivima radnih mjesta, uvjetima za raspored i koeficijentima za obračun plaće u državnoj službi (“Narodne novine” broj 22/2024), provedbe parlamentarnih izbora te korištenja prava na naknadu plaće nakon prestanka obnašanja zastupničke dužnosti 6+6 za dio zastupnika koji nisu ušli u 11. saziv, donošenja Odluke o visini osnovice za obračun plaće državnih dužnosnika („Narodne novine“, broj 88/2024), isplate većeg broja jubilarnih nagrada, naknada za neiskorišteni godišnji odmor te godišnje nagrade za uskršnje blagdane sukladno Dodatku III. Kolektivnog ugovora za državne službenike i namještenike (Narodne novine, broj 128/2023).

***Materijalni rashodi***

Materijalni rashodi u 2024. godini izvršeni su u iznosu 4.122.314,91 eura što je 48,29% planiranih financijskih sredstava za 2024. godinu u okviru materijalnih rashoda. U odnosu na isto razdoblje prethodne godine materijalni rashodi smanjeni su za 13,23%. U 2024. godini sredstva su izvršena za službena putovanja, prijevoz na posao i s posla, naknade za odvojeni život, stručne seminare, nabavu uredskih potrepština, literature, inventara i radne odjeće, režijske, telekomunikacijske i komunalne usluge, seljenje Hrvatskoga sabora na novu lokaciju zbog početka radova obnove zgrade Hrvatskoga sabora od posljedica potresa te prilagodbu novog prostora potrebama Hrvatskoga sabora za redovno obavljanje svojih zadaća, nabavu tiskovina, najam opreme i službenih stanova, zdravstvene i sistematske preglede, usluge prijevoda, održavanje aplikativnih rješenja i usluge čišćenja, putne troškove i naknade za rad vanjskih članova saborskih odbora i povjerenstava, smještaj stranih delegacija, reprezentaciju, protokolarne poklone, članarine, vijence i izvanredne aranžmane.

***Financijski rashodi***

Financijski rashodi u 2024. godini izvršeni su u iznosu 799,98 eura, a isti se odnose na vođenje računa sekundirane djelatnice u Bruxelles te na zatezne kamate za službene kartice i režijske troškove.

***Pomoći dane u inozemstvo i unutar općeg proračuna***

Pomoći dane u inozemstvo i unutar općeg proračuna u 2024. godini izvršene su u iznosu 74.324,24 eura što predstavlja 100% planiranih financijskih sredstava za 2024. godinu u okviru navedenih pomoći. Sredstva su izvršena za isplatu pomoći za održavanje zgrade Narodnog sveučilišta Otočac i isplatu pomoći Javnoj ustanovi Spomen područja Jasenovac radi obilježavanja sjećanja na žrtve logora Jasenovac.

***Naknade građanima i kućanstvima na temelju osiguranja i druge naknade***

Naknade građanima i kućanstvima na temelju osiguranja i druge naknade u 2024. godini izvršene su u iznosu 2.570,20 eura što predstavlja 31,59% planiranih financijskih sredstava za 2024. godinu u okviru navedenih naknada. Sredstva su izvršena za podmirenje troškova školarina za dvije djelatnice.

***Ostali rashodi***

Ostali rashodi u 2024. godini izvršeni su u iznosu 105.817,00 eura što predstavlja 79,95% planiranih financijskih sredstava za 2024. godinu u okviru ove skupine rashoda. Sredstva su izvršena za isplate donacija temeljem pokroviteljstva Hrvatskoga sabora prema Savezu antifašističkih boraca i antifašista Republike Hrvatske i Počasnom bleiburškom vodu.

**Rashodi za nabavu nefinancijske imovine**

Rashodi za nabavu nefinancijske imovine u 2024. godini izvršeni su u iznosu 1.940.003,85 eura što je 27,44% planiranih financijskih sredstava za 2024. godinu u okviru ove skupine rashoda. U odnosu na isto razdoblje prethodne godine navedeni rashodi su veći za 316,60%.

***Rashodi za nabavu neproizvedene dugotrajne imovine***

Rashodi za nabavu neproizvedene dugotrajne imovine u 2024. godini izvršeni su u iznosu 823.773,75 eura što predstavlja 96,10% planiranih financijskih sredstava za 2024. godinu u okviru ovih rashoda. Sredstva su izvršena za nabavu jedne trajne licence te za uređenje prostora za potrebe Hrvatskoga sabora na novoj lokaciji u HVU dr. Franjo Tuđman.

***Rashodi za nabavu proizvedene dugotrajne imovine***

Rashodi za nabavu proizvedene dugotrajne imovine u 2024. godini izvršeni su u iznosu 705.198,07 eura što predstavlja 56,72% planiranih financijskih sredstava za 2024. godinu u okviru ovih rashoda. Sredstva su izvršena za nadogradnju aplikativnih rješenja, nabavu uredske i računalne opreme, komunikacijske opreme, opreme za održavanje i zaštitu, knjiga te opreme za potrebe rada Hrvatskoga sabora na novoj lokaciji u HVU dr. Franjo Tuđman zbog početka radova obnove zgrade Hrvatskoga sabora od posljedica potresa.

***Rashodi za dodatna ulaganja na nefinancijskoj imovini***

Rashodi za dodatna ulaganja na nefinancijskoj imovini u 2024. godini izvršeni su u iznosu 411.032,03 eura, a isti se odnose na početne radove obnove zgrade Hrvatskoga sabora od posljedica potresa te stručni nadzor istih.

***Obrazloženje prijenosa sredstava iz prethodne godine i prijenosa sredstava u sljedeću godinu***

|  |  |
| --- | --- |
| **SVRHA – IZVOR FINANCIRANJA 31 VLASTITI PRIHODI** | **IZNOS** |
|  |  |
| **- prenesena sredstva iz 2023. godine u 2024. godinu** |  |
| sredstva temeljem Zakona o pravu na pristup informacijama | 189,26 |
| TAIEX | 738,85 |
| najam poslovnog prostora za zdravstvene usluge | 25.705,76 |
| twinning projekt „Osnaživanje i daljnja podrška parlamentima Bosne i Hercegovine u poslovnima EU integracija - BA 16 IPA JH 01 18" | 18.719,38 |
| ugovor sa Hrvatskim telekomom u vezi korištenja tavanskog prostora za telekomunikacijsku infrastrukturu | 35.135,06 |
|  |  |
| **UKUPNO** | **80.488,31** |
|  |  |
| **- ostvareni prihod tijekom 2024. godine** |  |
| najam poslovnog prostora za zdravstvene usluge | 5.353,50 |
| ugovor sa Hrvatskim telekomom u vezi korištenja tavanskog prostora za telekomunikacijsku infrastrukturu | 12.723,75 |
|  |  |
| **UKUPNO** | **18.077,25** |
|  |  |
| **- izvršenje tijekom 2024. godine** |  |
| twinning projekt „Osnaživanje i daljnja podrška parlamentima Bosne i Hercegovine u poslovnima EU integracija - BA 16 IPA JH 01 18" | 1.422,55 |
|  |  |
| **UKUPNO** | **1.422,55** |
|  |  |
| **- sredstva za prijenos u 2025. godinu** |  |
| sredstva temeljem Zakona o pravu na pristup informacijama | 189,26 |
| TAIEX | 738,85 |
| najam poslovnog prostora za zdravstvene usluge | 31.059,26 |
| twinning projekt „Osnaživanje i daljnja podrška parlamentima Bosne i Hercegovine u poslovnima EU integracija - BA 16 IPA JH 01 18" | 17.296,83 |
| ugovor sa Hrvatskim telekomom u vezi korištenja tavanskog prostora za telekomunikacijsku infrastrukturu | 47.858,81 |
|  |  |
| **UKUPNO** | **97.143,01** |